**Előterjesztés munkaanyaga**

**a Képviselő-testület 2022. június 29-i rendes nyílt ülésére**

**3.2. Napirendi pont: Támogatási kérelmek - Magyar Rescue 4\*4 Nonprofit Kft. kérelme**

A Magyar Rescue 4\*4 Nonprofit Kft. szóban támogatási kérelemmel fordult Délegyháza Község Önkormányzatához. A szóbeli támogatási kérelem elbírálása során megállapítást nyert, hogy írásban nem terjesztette elő kérelmét, valamint a referenciákat és a támogatni kívánt tevékenységet nem ismerjük. A Képviselő-testület ezért a 2022. május 25-i ülésén úgy határozott, hogy hiánypótlásra szólítja fel a kérelmezőt.

Kérelmező pótlólag becsatolta a hatályos alapító okiratát, valamint beérkezett a szabályszerűen benyújtott írásbeli kérelme is.

Kérelmező 600.000 Ft összegű támogatást kér az idei évre, melyet a tavak rendjének biztosítására, a település közigazgatási területén keletkezett káresemények felszámolására, a rendezvények egészségügyi biztosításra, katasztrófa elhárításra, műszaki mentésre, és a köznevelési intézményekben előadások és bemutatók szervezésére és megtartására kívánnak fordítani.

Javasoljuk a kért támogatás odaítélését a forrás rendelkezésre állásához kötött feltétellel, és azzal, hogy a támogatást az alábbiak szerinti részletekben fizessük ki támogatottnak:

* 200.000 Ft-ot augusztus 5-ig,
* 200.000 Ft-ot szeptember 5-ig, mely a pénzügyi forrás rendelkezésre állásától függően kerülhet kifizetésre,
* 200.000 Ft-ot október 5-ig, mely a pénzügyi forrás rendelkezésre állásától függően kerülhet kifizetésre,
* Forrás hiányában az adott részlet nem kerülhet kifizetésre.

A támogatási szerződésben az Önkormányzat további feltételeket írhat elő a támogatás felhasználására vonatkozóan.

*Határozati javaslat:*

*Délegyháza Község Önkormányzatának Képviselő-testülete úgy dönt, hogy 2022. évre - a pénzügyi forrás rendelkezésre állásához kötött feltétellel - 600.000 Ft összegű vissza nem térítendő támogatásban részesíti a Magyar Rescue 4\*4 Nonprofit Kft-t, a tavak rendjének biztosítása, a település közigazgatási területén keletkezett káresemények felszámolása, a rendezvények egészségügyi biztosítása, katasztrófa elhárítása, műszaki mentés, és a köznevelési intézményekben előadások és bemutatók szervezése és megtartása céljából.*

A támogatást az alábbiak szerinti részletekben fizeti meg az Önkormányzat támogatottnak, a pénzügyi forrástól függő feltétellel:

1. 200.000 Ft-ot augusztus 5-ig,

2. 200.000 Ft-ot szeptember 5-ig, mely a pénzügyi forrás rendelkezésre állásától függően kerülhet kifizetésre,

3. 200.000 Ft-ot október 5-ig, mely a pénzügyi forrás rendelkezésre állásától függően kerülhet kifizetésre,

Forrás hiányában az adott részlet nem kerülhet kifizetésre. A forrás rendelkezésre állásáról a Polgármester és a Jegyző közösen dönt.

A Képviselő-testület felhatalmazza a Polgármestert és a Jegyzőt, hogy a támogatási szerződésben az Önkormányzat mint támogató részéről további feltételeket írjanak elő a támogatás felhasználására vonatkozóan.

*Határidő: azonnal*

*Felelős: Polgármester*

Összeállította: dr. Molnár Zsuzsanna

Előterjesztéssé nyilvánítva: 2022. június 29.