**Beszámoló a Délegyházi Hírek közszolgálati tájékoztató tevékenységről**

A kiadói és szerkesztői jogköröket figyelembe tartva végezzük az újság szerkesztését.

A helyi lapnak ingyenessége és információtartalma miatt minden településbeli polgárhoz el kell jutnia, sajnos azonban ez szinte minden lapszám kihordásánál gondot okoz a lakosság sajátos területi elhelyezkedése, illetve a szezonális itt tartózkodása miatt.

Az újság kiadói költsége az elmúlt évben különösen nagy lett, a megemelkedett energia árak és a világszerte megjelenő papírhiány miatt.

A hirdetési bevételek elenyészőek, viszont egy önkormányzati laptól nem is várható el, hogy ezekből a bevételekből fedezze a megjelenés költségeit. Így az újság megjelenése minden alkalommal komoly kiadást ró az Önkormányzatra.

Az önkormányzatnak egyrészt feladata polgárait rendeleteiről, elképzeléseiről tájékoztatni, másrészt fontosabb ügyekben, illetve bizonyos esetekben értesíteni a közvéleményt, vagy háttér információt biztosítva megelőzni az esetleges problémákat.

Az önkormányzati PR munka fontos, melynek kiemelkedő eszköze a helyi lap.

Az önkormányzati hírek, tájékoztatók kötelező elemei a lapnak, melyek minden számban meg is jelennek.

Minden lapzárta időpontja eljut a helyi intézményvezetőkhöz, civil szervezetekhez, orvosokhoz, egyházi képviselőkhöz és az önkormányzat osztályaihoz.

Sajnos az oktatási-, nevelési intézmények alkalmanként élnek az újság nyújtotta megjelenési lehetőséggel. A civil szervezetek, sportegyesületek, egyházak azonban igen. Rendszeresen közzé tesszük a rendőrség, a katasztrófavédelem és a háziorvosok aktuális felhívásait.

Az önkormányzati, művelődési ház által illetve más csoportok által szervezett programok, rendezvények felhívásai is állandó elemei a lapnak. Mindezekről a következő számban beszámolót is megjelentetünk, és amely cikkhez csak lehet, képet is mellékelünk, mert az emberek tekintetét vonzza a látványos megjelenés.

Az eseményekről szóló cikkek, tudósítások mellé a helyszínen készült fotókat illesztjük, mert örömmel tölti el az olvasót, ha magát, családtagját, barátját, ismerősét véli felfedezni a képen.

Délegyháza, 2022. június 21.

Szabóné Pál Orsolya Beke Vanda