**XXX. Délegyházi Napok**

**2022. június 17-18-19.**

***Beszámoló***

Délegyháza Község Önkormányzata **2022. június 17 – 19.** között rendezte meg hagyományos falunapi rendezvénysorozatát. A rendezvénysorozatot az idén **„ Adj békét Uram!”** (István, a király 1973) mottójegyében szerveztük.

Az idei évben is megvalósult a ***Horgászverseny*** és a ***Kispályás labdarúgó torna.***

A rendezvény bejelentése megtörtént a **Pest Megyei Katasztrófavédelmi Igazgatóság Érd Katasztrófavédelmi Kirendeltség és a Szigetszentmiklósi Rendőrkapitányság** Dunavarsányi Rendőrőrs felé.

A rendezvény Biztosítási tervét és a szükséges iratokat a Complete Safety Kft. vezetője, Pöndör Gyula készítette el.

A rendezvény főbüféjének üzemeltetője MEV FEST Kft (Ötvös Zsolt) volt, a közreműködőknek az Önkormányzat által üzemeltetett konyha készítette az ételt, melyet a kapott étel tiketért cserébe kaptak meg.

A rendezvényhez szükséges infrastrukturális feltételek időben elkészültek, rendelkezésre álltak, így a rendezvény zökkenőmentesen tudott megvalósulni.

A DÉLEGYHÁZI BARÁTOK KÖRE civil szervezet tagjai segítettek a rendezvény lebonyolításában.

* tombola árusítása
* szolgálati étel osztása a Civilek háza konyhájából
* asztalok rendben tartása a nap folyamán
* színpadhoz 2 fő segítő biztosítása

A rendezvény helyszínének biztosítása**,** az eszközök őrzése:

* péntek este a Délegyházi Testépítők Egyesületének 6 tagja volt jelen, akik az éjszakai őrzést is vállalták.
* Délegyháza Községi Polgárőr Egyesület feladata volt, hogyszombaton és vasárnapbiztosítsák a rendezvény helyszínét. Az Ő feladatuk volt az érkező vendégek parkolásának irányítása, a helyszínen a rend fenntartása. Segítségükre volt a Majosházi és a Dunavarsányi Polgárőrség is.
* A Dunavarsányi Rendőrőrs munkatársai a rendezvény mindhárom napján teljes létszámban jelen voltak a rendezvényen!
* A főműsor idejében levő koncerteteket mindkét nap a Complete Safety Kft munkatársai biztosították a színpadnál és az öltözőknél.

A jubileumi, XXX. rendezvény megrendezése a Kowalsky meg a Vega koncert miatt sokkal komolyabb hang, fény, színpad és rendezvénytechnikát igényelt.

A szükséges színpadelemeket, kordonokat Dunavarsányról kértük kölcsön, a többi eszközt a HSS Events Kft. biztosította.

Emiatt az esemény miatt sokkal több feladat hárult az összes szervezőre, melyet mindenki tudása legjavával végzett el.

A Községgondnokság munkatársai és az Önkormányzati dolgozok önkéntes munkája nélkül a rendezvényt nem lehetett volna lebonyolítani.

A Cseppkő Gyermekotthon tagjai idén is vendégeink voltak vendéglátásuk ételtiketek és a megszokott kínálások formájában történt.

A rendezvény ideje alatt Dr. Bognár János háziorvos és felesége látta el az Egészségügyi ügyeleti feladatokat a helyszínen. A zárókoncert idejére mentőautó biztosítást is kértünk.

Nagy sikere volt az idei rendezvényen is a „**DÉLEGYHÁZA 6.000. POLGÁRÁNAK KÖSZÖNTÉSE**”, melyben közreműködött a település 5.000 lakója, Sáska Borbála, aki kisorsolta SOMLYAI HANNÁT, a 6.000 lakost.

A rendezvény programjai a tervek szerint valósultak meg.

Minden fellépő, közreműködő, önkéntes segítő időben megjelent, és a vállalt műsort, előadást, tevékenységet az előre megbeszélt módon teljesítette.

Egy sikeres és színvonalas rendezvényt tudhatunk magunk mögött, mely kisebb zökkenőkkel, de biztonságos körülmények között zajlott le.

*Szabóné Pál Orsolya*

*művelődésszervező*